Das mol simmer eba in Norda gfahra. Irgendwenn het denn dr eint gmeint er hegi ez grad a Chicken bstellt zum Znacht. Miar denkt…Chicken isch immer guat. Döt akho hemmer zerscht mol a Biarli gschlürft. D Priska kunnt au langsam uf da Gschmack   . Und nochher hets Riissuppa mit eba - Chicken geh. Aber das sind nit öppa Schenkali oder Flügali. Nei! Das isch a ganzes Huahn…würklich a ganzes. Dr Trong het denn dia Stuck us dr Suppa gfischt und uf a Teller tua. Dr Kopf und d Bei het er grad am Hai geh. Er het wohrschinlich denkt, dass miar das nit soooo gera hen. Und z geila isch eifach gsi…de het das Züg au no gessa…Wäääh! Jo nu isch au fein gsi. UF dera zweita Tour simmer dia erschta Zwei Täg recht witi Streckina gfahra. Miar sind go  Tropfsteihöhlana aluga wo Weltkulturerbe sind. Dia sind echt no geil gsi. Mit somana Böötli simmer döt ina und nochher biz ufagloffa. Miar hend viel Kriagschschauplätz gseh, Tempel, alti Städt und natürlich au Hue. Also besser gseit d Zitadella vo döt. Au das isch UNESCO Weltkulturerb. Wüll miar so wit hen müassa fahra hemmer kurzerhand a füfta Tag aghänkt. Am Schluss hen üs d Jungs no Kafi und Kafimaschinali gschenkt zum Hei neh. Huara geil. Dr Kafi do isch nämlich extrem guat…aber stark wia nur öppis.